ซื้อยาคุมยี่ห้อ yaz มากินค่ะ ซึ่งเป็นแผงแรก แล้วทีนี้ตัวเองจำเป็นจะต้องกินยาแก้แพ้ cettec(Cetirizine) และยา Ranid tablet (Raniticline) ทุกวัน. อยากจะถามว่ายาสองตัวนี้มีผลทำให้ประสิทธิภาพของยาคุมกำเนิดลดลงไหม แล้วถ้าจะกินร่วมกันต้องกินห่างกันประมาณกี่ชั่วโมงคะ
สวัสดีค่ะ ยาที่มีผลต่อระดับฮอร์โมนเอสโตรเจนในกระแสเลือดอย่างมีนัยสำคัญและทำให้ประสิทธิภาพของการคุมกำเนิดลดลงชัดเจน คือ ยาปฏิชีวนะ rifampin, griseofluvin, ketoconazole ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapineสำหรับยาแรนิทิดีน(raniditine) เป็นยาลดการหลั่งกรด ซึ่งเมื่อทานไปแล้ว กรดในกระเพาะจะหลั่งน้อยลง และอาจมีผลต่อการดูดซึมของยาคุมกำเนิดได้บ้างเล็กน้อย หากทานพร้อมกับยาคุมกำเนิด ดังนั้นแนะนำไม่ควรทานพร้อมกัน อาจทานห่างกันอย่างน้อย 2 ชั่วโมงส่วนยาเซทิริซีน(cetirizine) เป็นยาในกลุ่มยาแก้แพ้ (antihistamine) ยาในกลุ่มนี้ไม่พบว่ามีผลไปลดประสิทธิภาพของยาคุมกำเนิดแต่อย่างใด สามารถทานร่วมกันได้